کرئملین سورییاداکی فعالیتی اس اس ار ای-نین افقانیستانداکی محاربهسی کیمی فلاکتله بیتهجک.
آخار.آذ خبر وئریر کی، بونو اوکراینا مطبوعاتینا آچیقلاماسیندا سیاسی ائکسپئرت ویتالی پورتنیکوو سؤیلهییب.
«حلب قازانیلیب، اما پالمیرا ایتیریلیب. هامیسی ۸۰-جی ایللرده افقانیستاندا اولدوغو کیمیدیر. موسلمان اؤلکهسینده باش وئرهن وطنداش محاربهسینه آچیق موداخیله اس اس ار ای-نی محو ائتدی. ایندی بئله ساواشلاردان بیری روسییانی دا سارسیداجاق. روسییالیلار هله تصوور ائتمیرلر کی، اؤز رهبرلرینین قرارلارینا گؤره هانسی دهشتلی قیمتی اؤدمهلی اولاجاقلار»، – او بیلدیریب.
قئید ائدک کی، ایشید تئررور تشکیلاتی بوندان اؤنجه روسییا و سورییانین گئری آلدیغی پالمیرا شهرینی یئنیدن اله کئچیریب. سورییا اوردوسو آرتیق پالمیرانین اطراف رایونلارینا چکیلیب. پالمیرادا مغلوب اولان روسییا و سورییا شرقی حلبده تام اولاراق نظارتی اللرینه آلیبلار. بعضی ائکسپئرتلر پالمیرانین اله کئچیریلمهسینده ایشید-ا قرب اؤلکهلرینین یاردیم ائتدیینی بیلدیریبلر.
azb_Arab azb_Arab azb_Arab azb_Arab